Bloemfontein – OFM, die radiostasie wat luisteraars aanmoedig om die goeie lewe in Sentraal Suid-Afrika te leef, gaan tydens Welkom-week ’n hele week van radio aan die Goudvelde afstaan.
“Welkom is die tweede grootste stad in die Vrystaat en sy Sotho-naam, Matjhabeng, beteken waar nasies bymekaar kom. Dit blyk dat die Sotho-naam sy oorsprong het van die vele ‘nasies’ van Lesotho, Malawi en Mosambiek wat in die Goudveld se myne kom werk het. OFM het besluit om ’n teenwoordigheid in Welkom te hê omdat dit so 'n belangrike plek in die gemeenskap het. Welkom-week bied ons die geleentheid om hierdie stad aan ’n baie wyer gehoor bekend te stel.”